Els col·legis d'Alaquàs recapten 4.000 euros en el Joc Solidari
04/06/2014

# Els col·legis d'Alaquàs recapten 4.000 euros en el Joc Solidari

*   04/06/2014
*   [Imprimir](#)
*   Compartir
*    https://www.alaquas.org/documento.asp?id\_do=14414

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14414%2F0&title=Ajuntament%20d%27Alaqu%C3%A0s.%20Premsa.Els%20col%C2%B7legis%20d%27Alaqu%C3%A0s%20recapten%204.000%20euros%20en%20el%20Joc%20Solidari)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14414/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14414/04062014img_8882_Form_4.jpg)](https://www.alaquas.org/ficheros/documentos/2014/2/14414/04062014img_8882_Form_10.jpg "<a href='https://www.alaquas.org/ficheros/documentos/2014/2/14414/04062014img_8882_Form_10.jpg' target=_blank><i class='fa fa-external-link' aria-hidden='true'></i>.Els col·legis d'Alaquàs recapten 4.000 euros en el Joc Solidari</a>")

Aquests fons, donats per l'Ajuntament d'Alaquàs i la Comissió Solidària per fomentar la cooperació internacional, es destinaran a diversos projectes amb els països del tercer món

Els col·legis d’Alaquàs han recaptat enguany un total de 4.000 euros en el tradicional Joc Solidari organitzat per l’Ajuntament d’Alaquàs per col·laborar en diferents projectes de cooperació internacional. Aquests diners, recaptats en les activitats organitzades per la Comissió Solidària així com la subvenció que dóna l’Ajuntament d’Alaquàs a cada col·legi, aniran destinats als diferents projectes. L’alcaldessa d’Alaquàs va lliurar el dissabte, en el marc de la Festa de la Primavera, els xecs als diferents centres educatius.

Aquests projectes es van presentar el passat divendres en el Sopar Solidari organitzat enguany per l’AMPA del col·legi Ciutat de Cremona amb la col·laboració d’associacions i ONG. En el tradicional sopar, les associacions implicades en el Joc Solidari presentaran en públic els projectes amb els quals col·laboraran amb els països del tercer món gràcies a la participació dels col·legis. 

Així, el col·legi Madre Josefa Campos destinarà enguany la seua ajuda a la casa d’acollida Madre Josefa Campos de Perú a través l’Associació Solidària Madre Josefa Campos; el col·legi Mare de Déu de l’Olivar contribuirà amb els seus diners amb la construcció de cases per a dones viudes a través de Mans Unides d’Alaquàs. El col·legis Bonavista i Sanchis Almiñano faran la seua aportació al projecte de construcció d'una biblioludoteca comunitària a San Juan de Maguana a través de l’ONG De mi Casa a Tu Casa. El col·legi González Gallarza destinarà els seus diners al projecte de manteniment del Centre d’Experimentació i Formació Agrícola Rasd de Tindouf (Argèria) de Gent Solidària de l’Horta Sud; el col·legi Ciutat de Cremona col·laborarà amb el projecte _Reduciremos la malaria_ de Senegal amb Jarit, Associació Civil i el col·legi Vila d’Alaquàs destinarà els seus diners al projecte _Educación de niños_ a través d’Ameafrica.